एक से ज्यादा बैंक खाता होने पर आपको आईटीआर दाखिल करने के दौरान परेशानी आ सकती है। इनकम टैक्स रिटर्न फाइल करते वक्त आपके अपने बैंक खाते के बारे में जानकारी देनी पड़ती है। ऐसे में आईटीआर भरते वक्त सभी खातों के बारे में जानकारी, उनके बैंक स्टेटमेंट देना आपके लिए परेशानी की वजह बन सकता है। अगर आप बाकी खातें की जानकारी छुपाने के बारे में सोच रहे है तो आपके लिए मुश्किल खड़ी हो सकती है। ऐसे में बेहतर हैं कि आप एक बैंक खाते का ही इस्तेमाल करें। बाकी के पुराने अकाउंट को बंद करवाना ही बेहतर है।